b'\n_START_ARTICLE_\nPortovenere\n_START_SECTION_\nPovijest\n_START_PARAGRAPH_\nZa anti\xc4\x8dku rimsku luku Portus Veneris se dr\xc5\xbei da je postojala najmanje od sredine 1. st. prije Krista. Luka je dobila ime po hramu bo\xc5\xbeice Venere koji je bio smje\xc5\xa1ten na rtu gdje se danas nalazi crkva Petra Apostola. Ime se tako\xc4\x91er ve\xc5\xbee i uz ranokr\xc5\xa1\xc4\x87anskog pustinjaka i Svetog Veneriusa. U rimsko doba Portus Veneris je bio ribarsko naselje._NEWLINE_Nakon propasti Zapadnog rimskog carstva, Portovenere je postao baza bizantske flote u sjevernom dijelu Tirenskog mora, koju su 643. razorili Langobardi. Kasnije je bio \xc4\x8desta meta saracenskih prepada. Prvi pisani tragovi o postojanju zamka u Portoveneru datiraju iz 1113., 1161. godine podignute su gradske zidine. Portovenere je postao feud obitelji iz obli\xc5\xbenjeg Vezzana, potom je po\xc4\x8detkom 12. st. postao posjed Genove. Portovenere je 1494., je pretrpio razorno bombardiranje od brodovlja aragonske flote tijekom njihova rata s rata s Genovom. Tijekom cijelog srednjeg vijeka padala je va\xc5\xbenost starog dijela grada, istodobno je rastao novi dio grada Borgo Nuovo(Nova \xc4\x8detvrt), koji se po\xc4\x8deo graditi od 1139. oko crkve sv Petra.'